Tokong Xiang Lin Si

Tokong Buddha Xiang Lin ialah sebuah tokong buddha Cina, yang terletak bertentangan dengan Tokong Cheng Hoon Teng di Jalan Tokong, Bandaraya Melaka. Tokong buddha dua tingkat ini mengikut aliran Buddha Mahāyāna. Sejarah Tokong Buddha ini dinamakan sempena seorang biksu dari China. Ia bermula sebagai rumah kayu gaya kampung pada tahun 1958 sebelum dibina semula dalam seni bina moden sebagai bangunan batu bata dua tingkat pada tahun 1985. Ciri-ciri Tokong Buddha dua tingkat tersebut mempunyai tiga pintu gerbang pada setiap tingkat. Di pintu pertama iaitu Dewan Buddha, terdapat sebuah patung kecil tersenyum iaitu Mi-lo Fwo (Maitreya) di sebuah altar pendek yang menghadap ke pintu. Lapan Belas Luohan berbaris di kedua-dua belah Dewan Buddha, sembilan di setiap sisi, menuju ke sebuah patung Buddha Gautama yang lebih kecil di tengah. Di belakang patung Buddha terdapat patung Dewi Belas Kasihan (Guan Yin). Tokong Buddha itu juga menyimpan koleksi lengkap Kanun Pāli, iaitu kitab agama Buddha. Tingkat kedua Tokong Buddha ini merupakan tempat yang sesuai untuk merakam gambar pemandangan Tokong jirannya iaitu Tokong Cheng Hoon Teng dan seluruh 'Jalan Harmony' kerana berdekatan dengan Masjid Kampung Kling dan Tokong Sri Poyatha Moorthi yang melambangkan toleransi beragama yang telah lama wujud sebelum penubuhan negara moden Malaysia. Rujukan Pautan luar Kategori berkaitan Xiang Lin Si Temple di Wikimedia Commons